I et tidligere Arbeide har jeg beskjeftiget mig med Bestemmelsen af Varmeudviklingen, 
som ledsager Syrernes Neutralisation, og derved viist, at de forskjellige Syrer udvikle ulige- 
store Varmemængder ved Neutralisation med den samme Base. I denne uligestore Varme- 
udvikling saae jeg et Middel til at komme til Klarhed med Hensyn til et endnu heist usikkert 
Punkt i den chemiske Affinitetstheori, nemlig Spargsmaalet om, hvorvidt den ene Syre for- 
maaer at frigjore den anden af dens Forbindelser, naar Stofferne befinde sig i en vandig 
Opløsning, og der ved deres Omsætning ikke kan udskille sig noget Stof enten i uoplest 
eller i luftformig Tilstand. 
Jeg undersøgte dengang Forholdet imellem Svovlsyre, Salpetersyre, Chlorsyre, Phos- 
phorsyre, Borsyre og Kiselsyre og erholdt Resultater, der tydeligt viste, at Decompositionen 
kun i enkelte Tilfælde var meget nær fuldstændig, f. Ex. nåar phosphorsuurt, borsuurt eller 
kiselsuurt Natron blev paavirket af en eqvivalent Mængde Svovlsyre i vandig Opløsning; 
men i andre Tilfælde var Decompositionen kun meget partiel. Det Apparat, som jeg den- 
gang anvendte, var imidlertid ikke saa vel skikket til at maale de ringe Størrrelser, hvis 
Bestemmelse det i saa Tilfælde gjaldt, og jeg lod Sagen ligge indtil en senere Tid. 
Jeg har nu efter 15 Aars Forløb optaget Undersøgelsen af dette Spørgsmaal paany, 
idet jeg har givet mine Apparater en i enhver Henseende fuldkommen Indretning, saa at 
det bliver muligt med passende Grad af Sikkerhed at maale de smaa Størrelser, om hvilke 
det her dreier sig. 
Den anvendte Methode er Blandingsmethoden; de Stoffer, hvis Forhold skulle under- 
søges, blandes i meget fortyndede Opløsninger, der i Reglen indeholde 200 eller 300 Æqvivalenter 
Vand mod hvert Æquivalent af Stoffet. Temperaturforandringen stiger i Reglen ikke over 0°,5 
i de Forsøg, i hvilke et Salt decomponeres af en Syre, medens den kan stige til det tidob- 
belte i Forsøg, i hvilke en Syres Neutralisationsvarme bestemmes. Det vil allerede heraf 
fremgaae, at det her dreier sig om Bestemmelse af smaa Størrelser. 
Jeg skal først beskrive det af mig anvendte Apparat og Undersøgelsesmaaden, 
forinden jeg meddeler de vundne Resultater, og underkaste disse en Discussion. 
